**Pozivnica na poslovnu radionicu u**

**LOS ANGELESU (22. veljače 2018.)**

Poštovane kolegice i kolege,

U posljednjih nekoliko godina Hrvatska bilježi snažan trend rasta turističkog prometa iz SAD-a. Turistički promet, mjeren noćenjima, više je nego udvostručen s razine od 396.084 noćenja u 2011. do razine od 880.755 noćenja u 2016. što pozicionira SAD kao najznačajnije daleko emitivno tržište za Hrvatsku, s udjelom od 1,2% u ukupnim noćenjima stranaca u komercijalnim smještajnim kapacitetima (49% u hotelima, većinom visoke kategorije). Pozitivan trend nastavlja se i 2017. kad je zabilježen rekordni rast u broju dolazaka i noćenja iz SAD-a, oko 35%.

Prema preliminarnim prognozama za 2018., Amerikanci će najviše putovati u zapadnoeuropske i mediteranske zemlje koje uključuju Hrvatsku kao jednu od najtraženijih *Up and Coming* odmorišnih destinacija što potkrepljuje niz istraživanja (ETC, Virtuoso Luxe Report, Travel Leaders Group) i kontinuirana prisutnost Hrvatske u najutjecajnijim američkim medijima kao što su New York Times, Los Angeles Times, San Francisco Chronicle, Travel + Leisure, Conde Nast Traveler, National Geographic, Huffington Post, itd. te možemo očekivati još jednu vrlo uspješnu godinu.

Unaprjeđenje prodaje je jedna od ključnih aktivnosti u suradnji s predstavnicima turističkog gospodarstva što potkrepljuju dosadašnja dobra iskustva i rezultati te smo ove godine odlučili organizirati dvije Sell Croatia radionice. Prva radionica održava se u San Franciscu 20.02, a druga u Los Angelesu 22.02. Fokus je na Kaliforniji koja prestavlja jednog od najvećih generatora turističke potražnje za Europu.

Poslovna radionica Sell Croatia služi kao platforma za međusobno upoznavanje hrvatskih dobavljača (hotelijera, cruise line kompanija, turoperatora, incoming turističkih agencija, turističkih zajednica, itd.) i američkih partnera (turističkih agencija i turoperatora) te dogovaranje buduće suradnje.

**Sell Croatia** radionica u Los Angelesu održat će se u hotelu «Sofitel Los Angeles at Beverly Hills» dva dana prije početka sajma «Los Angeles Travel & Adventure Show” na kojem će predstavništvo HTZ-a sudjelovati kao jedan od izlagača zajedno sa TZ Grada Zagreba. Više informacija o sajmu možete naći na web stranici <http://travelshows.com/shows/los-angeles/>.

U nastavku su informacije o lokaciji i rasporedu održavanja radionice:

**Croatia Tourism Workshop – Croatian Happy Hour**

**16:00h – 19:30h**

Registracija

Radionica/Sastanci

Nastavak druženja uz hranu i piće

Sofitel Los Angeles at Beverly Hills Hotel

8555 Beverly Boulevard, Los Angeles, CA 90048

Ukoliko ste zainteresirani za sudjelovanje molimo da ispunite ON-LINE prijavnicu za predmetnu radionicu na [www.htz.hr](http://www.htz.hr), link <https://www.htz.hr/hr-HR/poslovna-dogadanja/sell-croatia> i uplatite odgovarajuću kotizaciju od 800 HRK za maksimalno dvije osobe po tvrtki (uključeni su stol sa stolicama, snack i piće) bez koje prijava nije valjana, **do 05.02.2018.** kako bi se mogle pripremiti i objaviti liste sudionika iz Hrvatske na na našoj web stranici.

**PODACI ZA UPLATU:**

Naziv: HRVATSKA TURISTIČKA ZAJEDNICA

Adresa:IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

**U opisu plaćanja ljubazno molimo unesite grad u kojem se održava poslovna radionica.**

Lista američkih sudionika neće biti dostupna na našoj web stranici već će biti dostavljena svim registriranim sudionicima najkasnije dva tjedna prije početka radionice kako bi se pravovremeno ugovorili sastanci. Ljubazno molim da prilikom prijave dostavite vaš logotip.

**ROK PRIJAVE: najkasnije do 05.02.2018. ili do popunjenja slobodnih mjesta (20).**

**Napominjemo da prijava upućena direktno predstavništvu HTZ-a u New Yorku ili Glavnom uredu HTZ-a putem e-maila ili faxa nije važeća!**

Za dodatna pitanja vezana uz sistem prijava i uplata molimo kontaktirajte [workshop@htz.hr](mailto:workshop@htz.hr), a za sve ostale informacije obratite se predstavništvu na email adresu [cntony@earthlink.net](mailto:cntony@earthlink.net) ili na broj telefona +1 917 615 4029.

**NAPOMENA:**

**Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Minimalan broj sudionika za održavanje radionice prijavljen do isteka roka prijave je 10.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Molimo da udruge i turističke zajednice proslijede ovaj poziv svim zainteresiranim subjektima s njihovog područja tj. svim svojim članicama.

Srdačan pozdrav,

5. siječnja, 2018.

Ina Rodin

Direktorica

Predstavništvo HTZ-a u New Yorku